PMIndiaData/PMIndiaSum huggingface dataset:
ইজরায়েল ও জার্মানি সফরপ্রসঙ্গে প্রধানমন্ত্রী শ্রী নরেন্দ্র মোদীর ফেসবুক বার্তা

প্রধানমন্ত্রী শ্রী নরেন্দ্র মোদী ইজরায়েল সফর করছেন এ মাসের ৪-৬ জুলাই পর্যন্ত। দ্বাদশ জি-২০শীর্ষ বৈঠকে অংশগ্রহণের জন্য তিনি জার্মানির হাম্‌বার্গ সফর করবেন ৬-৮ জুলাই। প্রধানমন্ত্রীতাঁর এই সফরসূচি প্রসঙ্গে ফেসবুকে কয়েকটি বার্তায় বলেছেন – “প্রধানমন্ত্রীবেঞ্জামিন নেতানিয়াহু’র আমন্ত্রণে আমি ইজরায়েল সফর করব ৪-৬ জুলাই, ২০১৭ তারিখে। আমিই হলামভারতের প্রথম প্রধানমন্ত্রী, যিনি ইজরায়েল সফর করছেন। এই কারণে আমি বিশেষভাবেইআগ্রহী অভূতপূর্ব এই সফরসূচির জন্য। কারণ আমি মনে করি যে, আমার এই সফরের মধ্য দিয়েদু’দেশের জনসাধারণ পরস্পরের আরও কাছাকাছি আসার সুযোগ পাবেন। এই বছরটিতে ভারত ওইজরায়েল পালন করছে তাদের কূটনৈতিক সম্পর্কের ২৫ বছর পূর্তির উপলক্ষটিকে। আমাদেরদ্বিপাক্ষিক সম্পর্কের সবকটি ক্ষেত্র সম্পর্কেই আমি গভীর আলোচনা করব প্রধানমন্ত্রীনেতানিয়াহু’র সঙ্গে। পারস্পরিক কল্যাণের স্বার্থে আমরা চেষ্টা করব সহযোগিতারক্ষেত্রগুলিকে আরও জোরদার করে তোলার। সন্ত্রাসবাদের মতো সাধারণ চ্যালেঞ্জগুলিসম্পর্কেও বিস্তারিত আলোচনার সুযোগ ঘটবে আমাদের। আমি একসাক্ষাৎকারে মিলিত হব প্রেসিডেন্ট রুভেন রুভি রিভলিনের সঙ্গেও। অন্যান্য বরিষ্ঠনেতাদের মতো তাঁকেও আমার সৌভাগ্য জানানোর সুযোগ হয়েছিল গত বছর নভেম্বর মাসেনয়াদিল্লিতে। সফরকালে আমারবিভিন্ন কর্মসূচির মধ্যে আমি সুযোগ খুঁজে নেব ইজরায়েলি সমাজের বিভিন্ন ক্ষেত্রেরমানুষদের সঙ্গে আলাপচারিতার লক্ষ্যে। ইজরায়েলে বসবাসকারী ভারতীয় বংশোদ্ভূতদেরসংখ্যাও কম কিছু নয়। দু’দেশের জনগণের মধ্যে সংযোগ ও যোগাযোগের এক উজ্জ্বল যোগসূত্রহিসাবে কাজ করে চলেছেন তাঁরা। আমারঅর্থনৈতিক কর্মসূচির মধ্যে রয়েছে অগ্রণী ভারতীয় ও ইজরায়েলি শিল্প সংস্থাগুলিরসিইও-দের সঙ্গে মিলিত হওয়া। তাঁদের সঙ্গে এবং ‘স্টার্ট আপ’ সংস্থাগুলির কর্ণধারদেরসঙ্গে আমি কথা বলব বাণিজ্য ও বিনিয়োগ সহযোগিতার অগ্রাধিকারের ক্ষেত্রগুলিসম্পর্কে। এছাড়াও, আমি সুযোগলাভ করব ইজরায়েলের প্রযুক্তি ও উদ্ভাবন প্রচেষ্টারসাফল্যের সঙ্গে পরিচিত হওয়ারও। ইজরায়েলেথাকাকালীন আমি পরিদর্শন করব ইয়াদ ভাশেম মেমোরিয়াল মিউজিয়ামটিও। আমার উদ্দেশ্য হ’ল,মানব ইতিহাসের বৃহত্তম ট্রাজেডির সাক্ষী হলকাস্টের শহীদদের প্রতি সম্মান জানানো।পরে আমি শ্রদ্ধা নিবেদন কর সেই সমস্ত বীর ও সাহসী ভারতীয় সৈনিকদের উদ্দেশেও যাঁরাহাইফা’র মুক্তি সংগ্রামে আত্মবিসর্জন দিয়েছিলেন ১৯১৮ সালে। জার্মানিতেদ্বাদশ জি-২০ শীর্ষ বৈঠকের সূত্রে আমার হামবার্গ সফর শুরু হবে ৬ জুলাই সন্ধ্যায়।পরবর্তী দু’দিন অর্থাৎ ৭-৮ জুলাই তারিখে জি-২০ ভুক্ত অন্যান্য দেশগুলির নেতাদেরসঙ্গে বর্তমান বিশ্বের গুরুত্বপূর্ণ বিষয়গুলি সম্পর্কে আমি আলোচনা ও মতবিনিময়েরসুযোগ পাব। কারণ অর্থনৈতিক সমৃদ্ধি, নিরন্তর উন্নয়ন এবং শান্তি ও স্থিতিশীলতারস্বার্থে তা একান্ত জরুরি। গত বছরেরহ্যাংঝৌ শীর্ষ বৈঠকে গৃহীত সিদ্ধান্তগুলির রূপায়ণ ও অগ্রগতির বিষয়গুলি সম্পর্কেওআমরা আলোচনা ও মতবিনিময় অনুষ্ঠানে মিলিত হব। সন্ত্রাস, জলবায়ু পরিবর্তন, নিরন্তরবিকাশ, বাণিজ্য ও অগ্রগতি, ডিজিটাল পদ্ধতির প্রয়োগ ও ব্যবহার, স্বাস্থ্য ওকর্মসংস্থান, দেশান্তরের সমস্যা, নারী ক্ষমতায়ন এবং আফ্রিকার সঙ্গে সহযোগিতাপ্রসঙ্গে আলোচনা করব আমরা। এ বছরের আলোচনার থিম বা বিষয়বস্তু হ’ল ‘পরস্পর সংযুক্তএক বিশ্ব গড়ে তোলার লক্ষ্যে’। অতীতের মতোএবারও শীর্ষ বৈঠকের পাশাপাশি পারস্পরিক স্বার্থ সংশ্লিষ্ট দ্বিপাক্ষিক বিষয়গুলিসম্পর্কে বিশ্ব নেতৃবৃন্দের সঙ্গে আলোচনা ও মতবিনিময়ের জন্য আমি বিশেষভাবেআগ্রহী”।
প্রধানমন্ত্রী রাঁচিতে আয়ুষ্মান ভারত – পিএমজেএওয়াই-এর সূচনা করেছেন

প্রধানমন্ত্রী শ্রী নরেন্দ্র মোদী আজ ২৩শে সেপ্টেম্বর, ২০১৮-তে ঝাড়খণ্ডের রাঁচিতে স্বাস্থ্যবিমা কর্মসূচি, আয়ুষ্মান ভারত – প্রধানমন্ত্রী জন আরোগ্য যোজনার সূচনা করেছেন। এক বিশাল জনসভায় এই কর্মসূচির সূচনা করার আগে প্রধানমন্ত্রী এই কর্মসূচি বিষয়ে একটি প্রদর্শনী ঘুরে দেখেন। ঐ অনুষ্ঠান মঞ্চ থেকেই প্রধানমন্ত্রী চাইবাসা ও কোডারমায় দুটি মেডিকেল কলেজের শিলান্যাস উপলক্ষে দুটি ফলকের আবরণ উন্মোচন করেন। তিনি দশটি স্বাস্থ্য কেন্দ্রেরও উদ্বোধন করেন এই অনুষ্ঠান থেকে। অনুষ্ঠানে প্রধানমন্ত্রী বলেন, দেশের দরিদ্রদের মধ্যে দরিদ্রতম এবং দুর্বলতর শ্রেণীর মানুষের জন্য উচ্চমানের স্বাস্থ্য পরিষেবা ও চিকিৎসার সুযোগ দিতে এই কর্মসূচির সূচনা করা হচ্ছে।তিনি জানান, প্রতি বছর পরিবার পিছু ৫ লক্ষ টাকার স্বাস্থ্যবিমার সুযোগের এই কর্মসূচির সুযোগ পাবেন ৫০ কোটিরও বেশি মানুষ এবং এটি বিশ্বের বৃহত্তম স্বাস্থ্যবিমা প্রকল্প। তিনি বলেন, এই কর্মসূচির সুবিধাপ্রাপকদের সংখ্যা প্রায় ইউরোপীয় ইউনিয়ন অথবা আমেরিকা, কানাডা ও মেক্সিকোর মিলিত জনসংখ্যার সমান। প্রধানমন্ত্রী বলেন, আয়ুষ্মান ভারত নামে এই কর্মসূচির প্রথম পর্যায়ের সূচনা হয়েছে বাবাসাহেব আম্বেদকরের জন্মবার্ষিকীতে। এই পর্যায়ে স্বাস্থ্যকেন্দ্র গড়ে তোলার সংস্থান ছিল। কর্মসূচিটির দ্বিতীয় পর্যায়ে স্বাস্থ্য বিমা প্রকল্পটি দীনদয়াল উপাধ্যায়ের জন্মবার্ষিকীর দু’দিন আগে সূচনা করা হচ্ছে। কর্মসূচিটির ব্যাপকতার উল্লেখ করে প্রধানমন্ত্রী বলেন, এই প্রকল্পে ক্যান্সার ও হৃদযন্ত্রের সমস্যা সহ মোট ১,৩০০ ধরণের রোগের এই প্রকল্পে চিকিৎসা করা যাবে। বেসরকারি হাসপাতালগুলিকেও অন্তর্ভুক্ত করা হয়েছে। বিমার ৫ লক্ষ টাকায় সমস্ত ধরণের স্বাস্থ্য সংক্রান্ত পরীক্ষা, ওষুধ এবং হাসপাতালে ভর্তির আগের চিকিৎসা ব্যয় ধরা হবে। পুরনো এবং বিমার আগের রোগেরও এতে চিকিৎসা হবে। তিনি বলেন, সাধারণ মানুষ ১৪৫৫৫ নম্বরে ফোন করে অথবা অভিন্ন পরিষেবা কেন্দ্র থেকে এ বিষয়ে বিস্তারিত জানতে পারবেন। প্রধানমন্ত্রী বলেন, যে সব রাজ্য পিএমজেএওয়াই কর্মসূচির অন্তর্ভুক্ত হয়েছে, সাধারণ মানুষ সেইসব রাজ্যে গেলেও বিমার সুযোগ পাবেন। তিনি জানান, দেশের ১৩ হাজারেরও বেশি হাসপাতাল এই কর্মসূচিতে যুক্ত হয়েছে। নতুন উদ্বোধন হওয়া দশটি স্বাস্থ্যকেন্দ্রের উদ্বোধন করে প্রধানমন্ত্রী বলেন, দেশে এই ধরণের কেন্দ্রের সংখ্যা ২,৩০০-তে পৌঁছেছে। আগামী চার বছরে এই ধরণের স্বাস্থ্যকেন্দ্রের সংখ্যা দেড় লক্ষে নিয়ে যাওয়ার লক্ষ্যমাত্রা ধরা হয়েছে বলে তিনি জানান। প্রধানমন্ত্রী বলেন, কেন্দ্রীয় সরকার দেশের স্বাস্থ্যক্ষেত্রের উন্নয়নে সার্বিকতার ধারণায় কাজ করে চলেছে। সবার নাগালের মধ্যে স্বাস্থ্য পরিষেবা এবং প্রতিরোধমূলক পরিষেবা, এই উভয় ক্ষেত্রের ওপরেই জোর দেওয়া হচ্ছে বলে তিনি জানান। শ্রী মোদী প্রধানমন্ত্রী জন আরোগ্য যোজনার সঙ্গে যুক্ত সকলের উদ্যোগ ও ডাক্তার, নার্স, পরিষেবা দাতা, আশা কর্মী এবং সহায়কদের নিষ্ঠায় এই কর্মসূচি সফল হবে বলে প্রত্যয় ব্যক্ত করেন।
গঙ্গানদীরসুরক্ষা, পুনরুজ্জীবন ও ব্যবস্থাপনা সম্পর্কিত কর্তৃপক্ষের নতুন আদেশটিকে অনুমোদনদিল কেন্দ্রীয় মন্ত্রিসভা

গঙ্গারসুরক্ষা , পুনরুজ্জীবন ওব্যবস্থাপনা সম্পর্কিতকর্তৃপক্ষের ২০১৬’র আদেশটিকে আজ অনুমোদন দিল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার এদিনের বৈঠক। গঙ্গানদীরপুনরুজ্জীবন সম্পর্কিত নীতিটির রূপায়ণে এক নতুন প্রাতিষ্ঠানিক কাঠামো গড়ে তোলারকথা বলা হয়েছে সংশ্লিষ্ট আদেশ-এ। এর সুবাদে গঙ্গা শোধন সম্পর্কিত জাতীয় মিশনকে আরওস্বাধীনভাবে তথা দায়বদ্ধতার সঙ্গে কাজ করার ক্ষমতা দেওয়া হয়েছে। শুধু তাই নয়,গঙ্গার সুরক্ষা ও পুনরুজ্জীবন সম্পর্কিত কর্তৃপক্ষকে মিশন-এর মর্যাদা দানের উল্লেখরয়েছে ঐ আদেশটিতে। আদেশেরমূল বিষয়গুলির মধ্যে রয়েছে – গঙ্গা নদীর সুরক্ষা, পুনরুজ্জীবন ও ব্যবস্থাপনারলক্ষ্যে প্রধানমন্ত্রীর নেতৃত্বে এক জাতীয় পরিষদ গঠন, কেন্দ্রীয় জলসম্পদ মন্ত্রীরনেতৃত্বে বিশেষ ক্ষমতাসম্পন্ন একটি টাস্কফোর্স গড়ে তোলা, গঙ্গাকে পরিচ্ছন্ন করেতোলার সঙ্গে যুক্ত জাতীয় মিশনকে এক বিশেষ কর্তৃপক্ষের মর্যাদা দান ইত্যাদি। প্রসঙ্গতউল্লেখ্য, গঙ্গা অ্যাকশন প্ল্যানের প্রথম পর্যায়ের সূচনা হয় ১৯৮৫ সালে।পরবর্তীকালে, ১৯৯৩ সালে শুরু হয় অ্যাকশন প্ল্যানের দ্বিতীয় পর্যায়ের কাজকর্ম। এরপর,২০১৫ সালে গঙ্গানদীর পুনরুজ্জীবনে বিশেষ উদ্যোগ গ্রহণের লক্ষ্যে ‘নমামি গঙ্গে’কর্মসূচিটি অনুমোদন করে কেন্দ্রীয় সরকার। এর মাধ্যমে গঙ্গা ও তার শাখা নদীগুলিরদূষণমুক্তির কাজকে উৎসাহিত করা হয়। _2016
ধারচুলা (ভারত) – ধারচুলাতে  (নেপাল) মহাকালি নদীর ওপর সেতু নির্মাণের জন্য ভারত ও নেপালের মধ্যে সমঝোতাপত্র স্বাক্ষরের অনুমোদন কেন্দ্রীয় মন্ত্রিসভার

নয়াদিল্লি, ০৬ জানুয়ারি, ২০২২ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ধারচুলা (ভারত) – ধারচুলাতে (নেপাল) মহাকালি নদীর ওপর সেতু নির্মাণের জন্য ভারত ও নেপালের মধ্যে সমঝোতাপত্র স্বাক্ষরে অনুমোদন দিয়েছে। এই সমঝোতা স্বাক্ষরের ফলে দুই দেশের মধ্যে কূটনৈতিক সম্পর্ক আরও দৃঢ় হবে। প্রেক্ষাপট: নিকট প্রতিবেশী দেশ হিসাবে উন্মুক্ত সীমান্ত, সংস্কৃতি এবং মানুষের সঙ্গে মানুষের গভীর যোগাযোগের মাধ্যমে গড়ে ওঠা আত্মীয়তার সূত্র ধরে ভারত ও নেপালের মধ্যে বন্ধুত্বপূর্ণ এবং সহযোগিতার এক অনন্য মেলবন্ধন তৈরি হয়েছে। ভারত ও নেপাল উভয় দেশই সার্ক, বিমস্টেক – এর মতো বিশ্ব মঞ্চের পাশাপাশি, বিভিন্ন আঞ্চলিক মঞ্চেও একসঙ্গে কাজ করে চলেছে।
পুনর্গঠনও উন্নয়ন সংক্রান্ত ইউরোপীয় ব্যাঙ্কের (ইবিআরডি) সর্বোচ্চ পদে ভারতেরঅন্তর্ভুক্তির প্রস্তাব  : অনুমোদন কেন্দ্রীয় মন্ত্রিসভার

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ পুনর্গঠন ওউন্নয়ন সংক্রান্ত ইউরোপীয় ব্যাঙ্কের (ইবিআরডি) সদস্যপদে ভারতের অন্তর্ভুক্তির একপ্রস্তাবে অনুমোদন দেওয়া হল। এজন্য প্রয়োজনীয় ব্যবস্থা ও পদক্ষেপ গ্রহণ করবেকেন্দ্রীয় অর্থ মন্ত্রকের অর্থনৈতিক বিষয় সংক্রান্ত দপ্তর। ইবিআরডি-রসদস্যপদে ভারতের অন্তর্ভুক্তি বাস্তবায়িত হলে আন্তর্জাতিক ক্ষেত্রে ভারতের মর্যাদাবৃদ্ধির পাশাপাশি, তার অর্থনৈতিক স্বার্থগুলি পূরণ করার সুযোগ সম্প্রসারিত হবে।এছাড়াও, ইবিআরডি-র সদস্য রাষ্ট্রগুলির জ্ঞান ও অভিজ্ঞতা সঞ্চয় এবং কাজকর্মেরসুযোগ-সুবিধার অন্যতম অংশীদার হতে পারবে ভারত নিজেও। সদস্যপদে অন্তর্ভুক্তিরআরেকটি উদ্দেশ্য হল ভারতের বিনিয়োগ সংক্রান্ত সু্যোগ-সুবিধাগুলিকে নানাভাবেউৎসাহদান। এর ফলে, উৎপাদন, পরিষেবা, তথ্যপ্রযুক্তি এবং জ্বালানি ও শক্তিক্ষেত্রেযৌথভাবে অর্থ বিনিয়োগের মাধ্যমে ভারত ও ইবিআরডি-র মধ্যে সহযোগিতারও ব্যাপক প্রসারঘটবে। সেইসঙ্গে, বৃদ্ধি পাবে ভারতীয় শিল্প সংস্থাগুলির প্রতিযোগিতামুখিনতার শক্তিও উৎসাহ। এর পথ ধরে দেশে গড়ে উঠবে বিনিয়োগের উপযোগী এক উন্নততর পরিবেশ, যার সুবাদেঅর্থনৈতিক কর্মপ্রচেষ্টা বৃদ্ধি পাওয়ার পাশাপাশি, কর্মসংস্থানের সুযোগ সৃষ্টিরসম্ভাবনাও নানাভাবে উৎসাহিত হবে। ইবিআরডি-তে কর্মসংস্থানের সুযোগ লাভ করবেন ভারতীয়নাগরিকরাও। /
জি২০ গোষ্ঠীর সভাপতি হিসেবে দায়িত্ব পালনের সময় ভারতের ভূমিকার বিষয়ে আলোচনার জন্য রাজ্যপাল, মুখ্যমন্ত্রী এবং উপরাজ্যপালদের বৈঠকে পৌরোহিত্য করেছেন প্রধানমন্ত্রী

নয়াদিল্লি, ০৯ ডিসেম্বর, ২০২২ প্রধানমন্ত্রী শ্রী নরেন্দ্র মোদী জি২০ গোষ্ঠীর সভাপতি হিসেবে দায়িত্ব পালনের সময় ভারতের ভূমিকার বিষয়ে আলোচনার জন্য রাজ্যগুলির রাজ্যপাল ও মুখ্যমন্ত্রী এবং কেন্দ্রশাসিত অঞ্চলের উপরাজ্যপালদের সঙ্গে বৈঠকে পৌরোহিত্য করেছেন। বৈঠকে প্রধানমন্ত্রী বলেছেন, জি২০ গোষ্ঠীতে ভারতের সভাপতিত্বের কৃতিত্ব সারা দেশের। দেশের শক্তি প্রদর্শনের এক অনন্য সুযোগ তৈরি হয়েছে। প্রধানমন্ত্রী জি২০ গোষ্ঠীর বিভিন্ন অনুষ্ঠান আয়োজনে দলবদ্ধভাবে কাজ করার ওপর গুরুত্ব দেন। এক্ষেত্রে তিনি রাজ্য ও কেন্দ্রশাসিত অঞ্চলগুলির সহযোগিতা চেয়েছেন। শ্রী মোদী বলেন, বড় বড় শহরের মধ্যে যে ভারত সীমাবদ্ধ নয়, সেই বিষয়টি প্রচারে উদ্যোগ নিতে হবে। দেশের বিভিন্ন অংশের বৈচিত্র্য এবং অনন্য উপাদান তুলে ধরতে জি২০ গোষ্ঠীর সভাপতিত্ব সাহায্য করবে। শ্রী মোদী বলেছেন, এই সময়কালে বহু মানুষ ভারতে আসবেন। এছাড়াও আন্তর্জাতিক সংবাদ মাধ্যমগুলি জি২০ গোষ্ঠীর আয়োজিত বিভিন্ন অনুষ্ঠান প্রচার করবে। তিনি রাজ্য ও কেন্দ্রশাসিত অঞ্চলগুলিকে এই সুযোগ কাজে লাগিয়ে ব্যবসা-বাণিজ্য, বিনিয়োগ ও পর্যটনের ক্ষেত্রে আকর্ষণীয় গন্তব্য হয়ে ওঠার পরামর্শ দেন। প্রধানমন্ত্রী জি২০’র বিভিন্ন অনু্ষ্ঠানে জনসাধারণের অংশীদারিত্বের ওপর গুরুত্ব দেন। সংশ্লিষ্ট অনুষ্ঠানগুলি সরকারি উদ্যোগে এবং সমাজের সকল স্তরের মানুষের সহযোগিতায় আয়োজিত হবে। জি২০ গোষ্ঠীর বিভিন্ন বৈঠক আয়োজনে রাজ্য ও কেন্দ্রশাসিত অঞ্চলগুলি কী ধরনের প্রস্তুতি নিচ্ছে, বৈঠকে রাজ্যপাল, মুখ্যমন্ত্রী এবং উপরাজ্যপালরা সে বিষয়ে বিস্তারিত জানিয়েছেন। বৈঠকে বিদেশমন্ত্রী বক্তব্য রাখেন এবং ভারতের জি২০ শেরপা এই সংক্রান্ত একটি উপস্থাপনা পরিবেশন করেন।
ব্রিটিশ প্রধানমন্ত্রী মিঃ বরিস জনসনের সঙ্গে প্রধানমন্ত্রীর টেলিফোনে কথা

নয়াদিল্লী, ১১ অক্টোবর, ২০২১ প্রধানমন্ত্রী শ্রী নরেন্দ্র মোদী আজ টেলিফোনে ব্রিটিশ প্রধানমন্ত্রী মিঃ বরিস জনসনের সঙ্গে কথা বলেছেন। এ বছরের শুরুতে তাঁদের মধ্যে অনুষ্ঠিত ভার্চুয়াল সম্মেলনের পর দ্বিপাক্ষিক সম্পর্কের উন্নয়ন নিয়ে উভয় নেতা পর্যালোচনা করেন। সেই সম্মেলনে ২০৩০ রোড ম্যাপ অনুযায়ী যেসব পদক্ষেপ নেওয়া হয়েছে দুই নেতাই সে বিষয়ে সন্তোষ প্রকাশ করেছেন। তাঁরা বর্ধিত বাণিজ্যিক অংশীদারিত্বের বিষয়গুলি পর্যালোচনা করেছেন। দুটি দেশের মধ্যে ক্রমবর্ধমান ব্যবসা-বাণিজ্য ও বিনিয়োগের সম্ভাবনা নিয়ে আলোচনা হয়েছে। উভয় নেতা নভেম্বরের শুরুতে গ্লাসগোতে ইউএনএফসিসিসি সিওপি ২৬এর আসন্ন বৈঠকের প্রেক্ষিতে জলবায়ু পরিবর্তন সংক্রান্ত বিভিন্ন বিষয় নিয়ে বিস্তারিত আলোচনা করেন। জলবায়ু পরিবর্তন রোধে ভারতের অঙ্গীকারের কথা প্রধানমন্ত্রী উল্লেখ করেন। ইতিমধ্যেই পুনর্নবীকরণযোগ্য জ্বালানীর প্রসার ঘটানোর উদ্যোগ নেওয়া হয়েছে। এছাড়াও সম্প্রতি জাতীয় হাইড্রোজেন মিশন ঘোষিত হয়েছে। আফগানিস্তান সহ আঞ্চলিক বিভিন্ন বিষয় নিয়ে নেতৃবৃন্দের মধ্যে মতবিনিময় হয়। এই প্রসঙ্গে জঙ্গিতৎপরতা ও মৌলবাদ, মানবাধিকার ও মহিলা এবং সংখ্যালঘুদের অধিকার নিয়ে একটি অভিন্ন আন্তর্জাতিক ব্যবস্থাপনা গড়ে তোলার বিষয়ে তারা সহমত পোষণ করেন।
প্রধানমন্ত্রী বিহারে ১৪ হাজার কোটি টাকা মূল্যের ৯টি মহাসড়ক প্রকল্পের ভিত্তিপ্রস্তর স্থাপন করবেন

নয়াদিল্লী, ১৯ সেপ্টেম্বর, ২০২০ প্রধানমন্ত্রী শ্রী নরেন্দ্র মোদী আগামী ২১শে সেপ্টেম্বর ভিডিও কনফারেন্সের মাধ্যমে বিহারে ৯টি মহাসড়ক প্রকল্পের ভিত্তিপ্রস্তর স্থাপন করবেন। শ্রী মোদী একইসঙ্গে ‘ঘর তক ফাইবার’ প্রকল্পের উদ্বোধন করবেন। এই প্রকল্পের মাধ্যমে বিহারে ৪৫ হাজার ৯৪৫টি গ্রামকে অপটিক্যাল ফাইবার ইন্টারনেট পরিষেবার মাধ্যমে সংযুক্ত করা হবে। মহাসড়ক প্রকল্প: ১৪ হাজার ২৯৮ কোটি টাকা ব্যয়ে ৩৫০ কিলোমিটার দীর্ঘ ৯টি মহাসড়ক প্রকল্প গড়ে তোলা হবে। এই মহাসড়ক প্রকল্পের মাধ্যমে বিহারে উন্নয়নের পথ সুগম হবে। এই সড়কগুলি রাজ্য এবং তার আশপাশের অঞ্চলে যোগাযোগ বৃদ্ধিতে সাহায্য করবে। এতে ওই রাজ্যের অর্থনৈতিক সমৃদ্ধি ঘটবে। বিশেষ করে প্রতিবেশী রাজ্য উত্তরপ্রদেশ এবং ঝাড়খন্ডের সঙ্গে যাতায়াত ও পণ্য সামগ্রী পরিবহনে সুবিধা হবে। প্রধানমন্ত্রী ২০১৫ সালে বিহারে পরিকাঠামগত উন্নয়নের জন্য একটি বিশেষ প্যাকেজের কথা ঘোষণা করেছিলেন। ৫৪ হাজার ৭০০ কোটি টাকা মূল্যের এই প্রকল্প সহ মোট ৭৫টি প্রকল্প গড়ে তোলার কথা। এরমধ্যে ১৩টি প্রকল্পের কাজ শেষ হয়েছে। ৩৮টি প্রকল্পের কাজ চলছে এবং তা বিভিন্ন পর্যায়ে রয়েছে। এই প্রকল্পগুলির কাজ সম্পূর্ণ হলে একবিংশ শতাব্দীতে বিহারের সমস্ত নদীর ওপর সেতু নির্মাণের কাজ সম্পন্ন হবে এবং জাতীয় সড়কগুলি সম্প্রসারণের কাজও সম্পূর্ণ হবে। প্রধানমন্ত্রী প্যাকেজের আওতায় গঙ্গা নদীর ওপর ১৭টি সেতু গড়ে উঠবে। ওই রাজ্যে নদীগুলির ওপর ২৫ কিলোমিটার দীর্ঘ সেতুপথ তৈরি হবে। এই প্রকল্পের আওতায় ৩১ নম্বর জাতীয় সড়কে ভক্তিয়ারপুর-রাজৌলির মধ্যে ৪৭.২৩ কিলোমিটার দীর্ঘ চার লেনের রাস্তা গড়ে উঠবে। এরজন্য খরচ হবে ১১৪৯.৫৫ কোটি টাকা। ৩০ নম্বর জাতীয় সড়কের ওপর আরা-মোহনিয়ার মধ্যে ৫৪.৫৩ কিলোমিটার দীর্ঘ ৪ লেনের রাস্তা গড়ে তোলা হবে। এরজন্য আনুমানিক ব্যয় বরাদ্দ করা হয়েছে ৮৮৫.৪১ কোটি টাকা। ১৩১এর এ জাতীয় সড়কে নরেনপুর-পূর্ণিয়ার মধ্যে ৪৯ কিলোমিটার দীর্ঘ ৪ লেনের রাস্তা গড়ে তোলা হবে। এরজন্য ২ হাজার ২৮৮ কোটি টাকা খরচ হবে। ১৩১এর জি জাতীয় সড়কে ৩৯ কিলোমিটার দীর্ঘ পাটনা-রিংরোড গড়ে তোলা হবে ৯১৩.১৫ কোটি টাকা ব্যয়ে। ১০৬ নম্বর জাতীয় সড়কে কোষী নদীর ওপর ২৮.৯৩ কিলোমিটার দীর্ঘ ৪ লেনের সেতু গড়ে তোলা হবে। এরজন্য ১৪৭৮.৪০ কোটি টাকা খরচ হবে। ১৩১এর বি জাতীয় সড়কে গঙ্গা নদীর ওপর বিক্রমশিলা সেতুর সমান্তরালে ৪.৪৪৫ কিলোমিটার দীর্ঘ ৪ লেনের আর একটি সেতু নির্মাণ করা হবে। এরজন্য ১১১০.২৩ কোটি টাকা খরচ হবে। ঘর তক ফাইবার: বিহারে ৪৫ হাজার ৯৪৫টি গ্রামকে ফাইবার কেবল নেটওয়ার্কের মাধ্যমে সংযুক্ত করে তুলতে "ঘর তক ফাইবার" প্রকল্প চালু করা হচ্ছে। এর মাধ্যমে এ রাজ্যের প্রতিটি কোনায় ডিজিটাল বিপ্লব ঘটবে। এই প্রকল্পটি বাস্তবায়িত করতে ভারত সরকারের বৈদ্যুতিন এবং তথ্য প্রযুক্তি মন্ত্রকের টেলিকম দপ্তর এবং কমন সার্ভিস সেন্টার যৌথ প্রয়াস চালাবে। বিহারের ৩৪ হাজার ৮২১টি কমন সার্ভিস সেন্টার রয়েছে। তারা এই প্রকল্প বাস্তবায়নে কেবলমাত্র শ্রমশক্তি দিয়েই সাহায্য করবেনা, বিহারের প্রতিটি গ্রামে সাধারণ নাগরিকদের জন্য অপটিক্যাল ফাইবার ইন্টারনেট পরিষেবা পৌঁছে দিতে পেশাদারিত্বের সঙ্গে কাজ করবে। এই প্রকল্পে প্রাথমিক বিদ্যালয়, অঙ্গনওয়াড়ী কেন্দ্র, আশাকর্মী এবং জীবিকা দিদিদের মতো বিভিন্ন ক্ষেত্রে সরকারি প্রতিষ্ঠানে একটি করে ওয়াইফাই এবং ৫টি করে বিনামূল্যে সংযোগ প্রদান করা হবে। এই প্রকল্পে ই-শিক্ষা, ই-কৃষি, টেলিমেডিসিন, টেলি আইন এবং অন্যান্য সামাজিক সুরক্ষামূলক প্রকল্পগুলিকে আরও সহজলভ্য হয়ে উঠবে। বিহারের সমস্ত নাগরিকরাই একটিমাত্র বোতাম টিপে সহজেই এই পরিষেবা পাবেন।
শ্রী পদ্মনাভস্বামী মন্দিরে পূজো দিলেন প্রধানমন্ত্রী; স্বদেশ দর্শন প্রকল্পের সূচনা করলেন

প্রধানমন্ত্রী শ্রী নরেন্দ্র মোদী আজ (মঙ্গলবার) তিরুবনন্তপুরম সফর করেন। সেখানে তিনি স্বদেশ দর্শন প্রকল্পের সূচনা উপলক্ষে ফলকের আবরণ উন্মোচন করেন। শ্রী পদ্মনাভস্বামী মন্দিরে পূজো দেন তিনি। এর আগে শ্রী মোদী আজ কোল্লাম বাইপাসের উদ্বোধন করে তিরুবনন্তপুরম সফরে যান।
রাষ্ট্রপতি কোবিন্দের বক্তব্য থেকেই উঠে আসে জাতীয় অগ্রগতিতে জারিত তাঁর আবেগ: প্রধানমন্ত্রী

নয়াদিল্লি, ২৪ জুলাই, ২০২২ প্রধানমন্ত্রী শ্রী নরেন্দ্র মোদী বলেছেন, রাষ্ট্রপতি ভবন ছাড়ার আগে জাতির উদ্দেশে রাষ্ট্রপতি শ্রী রাম নাথ কোবিন্দের অনুপ্রেরণামূলক ভাষণ “রাষ্ট্রপতি হিসাবে দেশ সেবায় তাঁর মনোভাব মূর্ত হয়ে উঠেছে”। এক ট্যুইট বার্তায় প্রধানমন্ত্রী বলেছেন, “রাষ্ট্রপতি হিসাবে দেশ সেবায় জাতীয় অগ্রগতিতে তাঁর যে মনোভাব জড়িত, তা রাষ্ট্রপতি কোবিন্দের ভাষণের মধ্যেই ধরা পড়েছে”।
প্রধানমন্ত্রী ‘প্রগতি’-র মাধ্যমে মতামত বিনিময় করেছেন

প্রধানমন্ত্রী শ্রী নরেন্দ্র মোদি বুধবার “প্রশাসনের পক্ষে কার্যকর এবং সময়ানুযায়ী রূপায়ন”-এর জন্য আই সি টি ভিত্তিক বহুমাত্রিক মঞ্চ “প্রগতি”-র মাধ্যমে তাঁর নবম মতামত বিনিময় অনুষ্ঠানে পৌরহিত্য করেছেন। শুল্ক ও আবগারি ক্ষেত্র সম্পর্কিত যেসব অভিযোগ ও অসন্তোষ জনগণের কাছ থেকে গৃহীত হয় তার পরিপ্রেক্ষিতে প্রধানমন্ত্রী দায়িত্বপ্রাপ্ত সংশ্লিষ্ট আধিকারিকদের বিরুদ্ধে দৃষ্টান্তমূলক কঠোর ব্যবস্থা নেওয়ার কথা বলেছেন।তিনি যে সমস্ত দপ্তরের সচিবরা জনগণের সঙ্গে সরকারি কাজে সরাসরি যুক্ত তাদের প্রতি অভিযোগ সমূহের বিষয়ে তৎক্ষনাৎ ব্যবস্থা নিতে উচ্চ পর্যায়ের নিয়ন্ত্রণমূলক পদ্ধতি গঠন করতে আহ্বান জানান। এদিন পর্যালোচনাকালে প্রধানমন্ত্রী মহারাষ্ট্র, হরিয়ানা, উত্তরপ্রদেশ, হিমাচল প্রদেশ, ঝাড়খন্ড, পশ্চিমবঙ্গ, ওড়িশা, ছত্তিশগড় এবং রাজস্থান সহ বহু রাজ্যে ছড়িয়ে থাকা সড়ক, রেলপথ, কয়লা, শক্তি ও পুনর্নবীকরণ ক্ষেত্রে গুরুত্বপূর্ণ পরিকাঠামোগত প্রকল্পগুলির অগ্রগতি পর্যালোচনা করেন। এদিন উল্লেখযোগ্য যেসব প্রকল্পের বিষয়ে পর্যালোচনা করা হয়েছে তার মধ্যে রয়েছে ‘মুম্বাই ট্রান্স-হারবার লিঙ্ক’, ‘দিল্লি-মুম্বাই ইন্ডাস্ট্রিয়াল করিডোর’ এবং এলাহাবাদ থেকে হলদিয়া পর্যন্ত ‘জল মার্গ বিকাশ প্রকল্প’। প্রধানমন্ত্রী ‘উজ্জ্বল ডিসকম অ্যাসুরেন্স যোজনা’ (ইউ ডি এ ওয়াই)-এর অগ্রগতি পর্যালোচনা করেন।প্রধানমন্ত্রী ‘জাতীয় বার্ধক্য কালীন পেনশন প্রকল্প’ পর্যালোচনা করেছেন এবং সুবিধা প্রাপকরা যাতে সময় মতো প্রাপ্য অর্থ পেতে পারে তা নিশ্চিত করার প্রয়োজনীয়তার উপর জোর দিয়েছেন। /
শিখ গুরুদ্বার আইন, ১৯২৫ – এর সংশোধন প্রস্তাবটি অনুমোদিত

১৯২৫-এর শিখ গুরুদ্বার আইন সংশোধনের প্রস্তাবটিকে অনুমোদন দিল কেন্দ্রীয় মন্ত্রিসভা। ২০০৩ সালের ৮ অক্টোবর থেকে এই সংশোধনটি কার্যকর হবে। বৃহস্পতিবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে স্বরাষ্ট্র মন্ত্রকের গুরুদ্বার আইন সংশোধনের প্রস্তাব সম্পর্কে বিশদভাবে আলোচনা করা হয়। তারপরেই প্রস্তাবটি অনুমোদনের সিদ্ধান্ত নেয় মন্ত্রিসভা।
আয়কর ন্যায়পাল ও অপ্রত্যক্ষ কর ওমবাডসম্যানের প্রতিষ্ঠানকে তুলে দেওয়ার বিষয়ে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আয়কর ন্যায়পাল ও অপ্রত্যক্ষ কর ন্যায়পাল প্রতিষ্ঠান দুটি তুলে দেওয়ার প্রস্তাবে সায় দেওয়া হয়েছে। মন্ত্রিসভার এই বিষয়ে অনুমোদন জানানোর কারণ হল, জনসাধারণ নিজেদের অভিযোগ দাখিলের জন্য বিকল্প ব্যবস্হা বেছে নেয় এবং ওমবাডসম্যানের প্রতিষ্ঠানটি সেইসব নিয়মিত সমান্তরাল অভিযোগ দাখিলের ব্যবস্হার থেকে বেশি কার্যকরী বলে প্রমানিত হয়নি। সেইজন্য আয়কর ন্যায়পাল ও অপ্রত্যক্ষ কর ন্যায়পাল প্রতিষ্ঠানগুলিকে তুলে দেওয়া হচ্ছে। প্রসঙ্গত আয়কর সংক্রান্ত ন্যায়পাল দপ্তরটি আয়কর সংক্রান্ত অভিযোগগুলি শুনানির জন্য ২০০৩ সালে প্রতিষ্ঠা করা হয়েছিল। তবে, প্রতিষ্ঠানটি নিজের উদ্দেশ্য পূরণ করতে ব্যার্থ হয়েছে। অন্যদিকে, অভিযোগ দাখিলের নতুন নতুন প্রতিষ্ঠানে কাজ দ্রুত এগোচ্ছে। তাইজন্য করদাতারা কেন্দ্রীয় জন-অভিযোগ প্রতিকার ও নিয়ন্ত্রণ ব্যবস্হা (সিপিজিআরএএমএস), আয়কর সেবাকেন্দ্রের মতো প্রতিষ্ঠানগুলির দিকে বেশি ঝুঁকছেন। অপ্রত্যক্ষ কর ন্যায়পাল প্রতিষ্ঠানটি বন্ধ করে দেওয়ার সিদ্ধান্ত বিগত ২০১১ সালেই গ্রহণ করা হয়েছিল।
আইআরএনএসএস-২-এরসফল উৎক্ষেপণে ইসরোর বিজ্ঞানীদের অভিনন্দন প্রধানমন্ত্রীর

আইআরএনএসএস-২-এরসফল উৎক্ষেপণে ইসরোর বিজ্ঞানীদের অভিনন্দিত করলেন প্রধানমন্ত্রী শ্রী নরেন্দ্রমোদী। “পিএসএলভি-রমাধ্যমে আইআরএনএসএস-২ উপগ্রহের সফল উৎক্ষেপণে দেশের বিজ্ঞানীদের আমি অভিনন্দনজানাই। এই সাফল্যের মধ্য দিয়ে আমাদের মহাকাশ কর্মসূচির সুফলগুলি পৌঁছে যাবে সাধারণমানুষের কাছে। ইসরোর দলবদ্ধ প্রচেষ্টার জন্য আমরা গর্বিত!” – ইসরোর বিজ্ঞানীদেরউদ্দেশে এক বার্তায় বলেছেন প্রধানমন্ত্রী। /…
জম্মু ও কাশ্মীরের জনগণের আস্থা ও সরকারের বিশ্বাসের ওপর ভিত্তি করে ৩৭০ ধারা বাতিল করা হয়েছে

সংবিধানের ৩৭০ ধারা রদের ফলে দেশের বাকি অংশের সঙ্গে জম্মু ও কাশ্মীরের সম্পূর্ণ সংযুক্তিকরণ হয়েছে বলে প্রধানমন্ত্রী শ্রী নরেন্দ্র মোদী মন্তব্য করেন। শ্রী নরেন্দ্র মোদী আজ লোকসভায় রাষ্ট্রপতির অভিভাষণের ওপর ধন্যবাদ সূচক প্রস্তাবের জবাব দিচ্ছিলেন। প্রধানমন্ত্রী জম্মু ও কাশ্মীরকে ভারতের মুকুট বলে বর্ণনা করেন এবং জম্মু ও কাশ্মীরের আসল পরিচয় সর্বমতের প্রতি সমদৃষ্টি এবং সুফি ভাবধারার মধ্যে নিহিত রয়েছে। প্রধানমন্ত্রী বলেন যে, এই অঞ্চলটিকে অবহেলিত করে রাখা যায় না এবং বন্ধুক, বন্দুক, বোমা, সন্ত্রাস ও বিচ্ছিন্নতাবাদ এর পরিচয় হতে পারে না। ১৯৯০ সালের ১৯শে জানুয়ারির প্রসঙ্গ উল্লেখ করে প্রধানমন্ত্রী বলেন, বহু মানুষ জম্মু ও কাশ্মীর থেকে বাস্তুচ্যুত হওয়ায় তাঁরা তাঁদের পরিচয় হারিয়েছেন। তাঁর দীর্ঘ জবাবী ভাষণে প্রধানমন্ত্রী ঐ অঞ্চলের পরিস্থিতির বিষয়টি উল্লেখ করেন। তিনি বলেন, জম্মু ও কাশ্মীরের জনগণের আস্থা ও সরকারের বিশ্বাসের ওপর ভিত্তি করে সংবিধানের ৩৭০ ধারা বাতিল করা হয়েছে। এর ফলে, ঐ অঞ্চলের উন্নয়ন দ্রুতগতিতে হচ্ছে। প্রধানমন্ত্রী বলেন, এই অঞ্চলের উপর আরোপিত বিধিনিষেধ প্রত্যাহার করে নেওয়া হয়েছে এবং এই কেন্দ্রশাসিত অঞ্চলের বিভিন্ন স্থানে কেন্দ্রীয় মন্ত্রীরা সফর করছেন। তাঁরা জনগণের বক্তব্য সরাসরি শুনেছেন এবং এর ওপর ভিত্তি করে সরকার অবশ্যই কাজ করবে। শ্রী মোদী বলেন, তাঁর সরকার জম্মু ও কাশ্মীরের জনগণের কল্যাণে এবং সবরকমের উন্নয়নের জন্য অঙ্গীকারবদ্ধ। লাদাখকে একটি দূষণমুক্ত কেন্দ্রশাসিত অঞ্চল হিসাবে গড়ে তোলা হবে বলে প্রধানমন্ত্রী উল্লেখ করেন। …
প্রধানমন্ত্রী ভুটানের প্রধানমন্ত্রীর প্রতি কৃতজ্ঞতা জানিয়েছেন

প্রধানমন্ত্রী নরেন্দ্র মোদী কোভিড-১৯ আপদকালীন তহবিলে সাহায্য করার জন্য ভূটানের প্রধানমন্ত্রী ডঃ লোটে শেরিং কে ধন্যবাদ জানিয়েছেন। এক টুইট বার্তায় প্রধানমন্ত্রী বলেছেন, “ভূটানের সরকারের পক্ষ থেকে ডঃ লোটে শেরিং কোভিড-১৯ আপদকালীন তহবিলে যে এক লক্ষ মার্কিন ডলার সাহায্যের কথা বলেছেন তা উল্লেখযোগ্য। করোনা ভাইরাস সংক্রমণ প্রতিহত করার সম্মিলিত লড়াইয়ে সার্ক নেতৃবৃন্দ যে উদ্যোগ নিচ্ছেন তা প্রশংসনীয়।”
প্রধানমন্ত্রী আগামীকাল উত্তর-পূর্বাঞ্চলের রাজ্যগুলির বন্যা পরিস্থিতির পর্যালোচনা করবেন

প্রধানমন্ত্রীশ্রী নরেন্দ্র মোদী আগামীকাল গুয়াহাটি সফর করবেন। তিনি সেখানেউত্তর-পূর্বাঞ্চলের রাজ্যগুলির বিশেষত, আসাম, অরুণাচল প্রদেশ, নাগাল্যান্ড ওমণিপুরের বন্যা পরিস্থিতি এবং ত্রাণকার্য সম্পর্কে উচ্চ পর্যায়ের একগুচ্ছ বৈঠকেপৌরহিত্য করবেন। এইসবরাজ্যগুলির মুখ্যমন্ত্রী এবং উচ্চ পদস্থ আধিকারিকরাও এইসব বৈঠকে উপস্থিত থাকবেনবলে মনে করা হচ্ছে।
কেন্দ্রীয় মন্ত্রিসভা সরকারি-বেসরকারি অংশীদারিত্বে, আমেদাবাদ, জয়পুর, লক্ষ্ণৌ, গুয়াহাটি, তিরুবনন্তপুরম এবং ম্যাঙ্গালুরু বিমানবন্দরের লিজ দেওয়ার সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতের বিমানবন্দর কর্তৃপক্ষের অধীনে থাকা আমেদাবাদ, জয়পুর, লক্ষ্ণৌ, গুয়াহাটি, তিরুবনন্তপুরম এবং ম্যাঙ্গালুরু বিমানবন্দরগুলিকে সরকারি-বেসরকারি অংশীদারিত্ব পর্যালোচনা কমিটির মাধ্যমে সরকারি-বেসরকারি অংশীদারিত্বে লিজ দেওয়ার সিদ্ধান্ত ‘নীতিগতভাবে’ অনুমোদন করেছে। বিমানবন্দরগুলির কাজ চালানো, পরিচালন এবং উন্নয়নের জন্য এই সিদ্ধান্ত নেওয়া হয়েছে। সরকারি-বেসরকারি অংশীদারিত্ব পর্যালোচনা কমিটির কাজের আওতার বাইরে কোনও বিষয় নিয়ে সিদ্ধান্ত নিতে নীতি আয়োগের সিইও-র নেতৃত্বে একটি ক্ষমতাপ্রাপ্ত কমিটি গঠনের সিদ্ধান্তও মন্ত্রিসভা অনুমোদন করেছে। এই কমিটিতে অসামরিক বিমান পরিবহণ মন্ত্রকের সচিব, ব্যয় সংক্রান্ত দপ্তরের সচিবরা সদস্য হিসাবে থাকবেন। সরকারি-বেসরকারি অংশীদারিত্বে পরিকাঠামো প্রকল্পের পরিষেবা প্রদান, দক্ষতা, কর্মোদ্যোগ এবং পেশাদারিত্ব আসে। এছাড়া, সরকারি মালিকানাধীন ক্ষেত্রে প্রয়োজনীয় বিনিয়োগের সুযোগও পাওয়া যায়। হায়দরাবাদ ও বেঙ্গালুরুতে গ্রিন ফিল্ড বিমানবন্দর উন্নয়নের অভিজ্ঞতায় দেখা গেছে যে, বিমানবন্দর পরিকাঠামো ক্ষেত্রে সরকারি-বেসরকারি অংশীদারিত্বের ফলে বিশ্বমানের বিমানবন্দর পরিকাঠামো গড়ে উঠেছে। তাছাড়া, বিমান যাত্রীদের জন্য সুদক্ষ ও সময়নির্দিষ্ট পরিষেবার ব্যবস্থা হয়েছে, কোনও রকম অর্থ বিনিয়োগ না করে ভারতের বিমানবন্দর কর্তৃপক্ষের জন্য রাজস্বের প্রবাহ বৃদ্ধি পেয়েছে। বর্তমানে দিল্লি, মুম্বাই, ব্যাঙ্গালোর, হায়দরাবাদ ও কোচিন বিমানবন্দরগুলি সরকারি-বেসরকারি অংশীদারিত্বে কাজ করে চলেছে। বিমানবন্দরে পরিষেবার গুণমানের নিরীখে আন্তর্জাতিক বিমানবন্দর সংস্থার হিসাবে ভারতে ৫টি শীর্ষ স্থানীয় বিমানবন্দর-ই সরকারি-বেসরকারি অংশীদারিত্বে পরিচালিত হয়ে আসছে। এই অভিজ্ঞতার প্রেক্ষিতেই নতুন ৬টি বিমানবন্দরকে সরকারি-বেসরকারি অংশীদারিত্বে লিজ দেওয়ার নীতিগত সিদ্ধান্ত হয়েছে বলে মনে করা হচ্ছে।
পণ্ডিত দীনদয়ালজী আমাদের কাছে অনুপ্রেরণা স্বরূপ : বললেন প্রধানমন্ত্রী

“পণ্ডিত দীনদয়ালজী আমাদের কাছে অনুপ্রেরণা স্বরূপ। নিঃস্বার্থ সেবাই ছিল তাঁর জীবনের ব্রত। দরিদ্র মানুষের সেবায়, জাতির সেবায় তিনি ছিলেন নিবেদিত প্রাণ”। পণ্ডিত দীনদয়াল উপাধ্যায়ের পুণ্য তিথিতে তাঁর স্মৃতির উদ্দেশে এভাবেই শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি আরও বলেছেন, “পণ্ডিত দীনদয়ালজীর অন্ত্যোদয়ের ভাবনা অর্থাৎ সমাজের দরিদ্রতম মানুষটির সেবার মানসিকতা গ্রহণ করতে আমাদের সরকার অঙ্গীকারবদ্ধ। একজন রাজনৈতিক সংগঠক হিসেবেও পণ্ডিত দীনদয়ালজীর অনুসরণযোগ্য দক্ষতার কথা আমি স্মরণ করি। তিনি এমন কিছু কার্যকর্তাদের গড়ে তুলেছিলেন, যাঁরা জাতির সেবায় নিজেদের জীবন উৎসর্গ করে গেছেন। এই মহান ব্যক্তিত্বের প্রতি আমি বিনম্র শ্রদ্ধা নিবেদন করি”।
আগামীকাল ‘শ্রী রামজন্মভূমি মন্দির’-এর  শিলান্যাস অনুষ্ঠানে যোগ দেবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল অযোধ্যায় ‘শ্রী রাম জন্মভূমি মন্দির’-এর শিলান্যাস অনুষ্ঠানে অংশগ্রহণ করবেন। এই অনুষ্ঠানের আগে প্রধানমন্ত্রী হনুমানগড়ি দর্শন করবেন ও পূজো দেবেন । এর পর তিনি শ্রী রাম জন্মভূমিতে যাবেন। সেখানে ‘ভগবান শ্রী রামলালা বিরাজমান’ দর্শন ও পূজো করবেন। তারপর শ্রী মোদী একটি পারিজাত গাছের চারা পুঁতবেন এবং ভূমি পূজন (ভিত পূজো) করবেন। প্রধানমন্ত্রী এরপর মন্দিরের ভিত্তি প্রস্তর স্থাপন এবং ‘শ্রী রাম জন্মভূমি মন্দির’-এর উপর স্মারক ডাক টিকিট প্রকাশ করবেন।